Vejarbejdet i Jægergårdsgade er nået til Bruunsgade-krydset, hvorfra indkørslen til den populære handelsgade lukkes resten af året. Reelt er Jægergårdsgade nu lukket for trafik.

Annonce

Så truer vejkaoset igen i Aarhus Midtby. Mandag spærres Jægergårdsgade af for al trafik fra Bruunsgade-indkørslen. Resten af året.

<p>Foto: Kim Haugaard</p>

Det meddeler Aarhus vand, som står for kloakarbejdet, der begyndte i bunden af Jægergårdsgade ved Spanien sidste år. Og nu er nået til Jægergårdsgade/M. P. Bruuns Gade krydset.

<p>Foto: Kim Haugaard</p>

I flere uger har al trafik fra Skt. Pauls Kirkeplads ned mod Banegårdspladsen været forbudt.

Reelt set vil Jægergårdsgade frem til årsskiftet være umulig at køre ind i, selv om bilisterne har muligheden fra Frederiks Allé-siden. Men forvilder bilister sig ind fra denne vinkel, vil de kun møde de ensrettede sidegader til Jægergårdsgade, så det er der ikke megen idé i. Bortset fra, at bilisterne med største sikkerhed har garanti for at havne i en blindgyde, så den rute kan IKKE anbefales.

Aarhus Vand anbefaler dog, at bilister med ærinde i Jægergårdsgade tager indgangen fra Frederiks Allé »via én af de småveje, der fører ind til Jægergårdsgade«.

I takt med, at vej- og kloakarbejdet skrider frem, bliver der åbnet for indkørsel til Jægergårdsgade fra Bruunsgade, oplyser Aarhus Vand. Men i resten af 2016 skal bilisterne på Frederiksbjerg holde sig fra Jægergårdsgade, må det enkle råd lyde.